b'\n_START_ARTICLE_\nBergen Brass Band\n_START_PARAGRAPH_\nBergen Brass Band (Stiftet 23. februar 1945) er et brassband som holder til i Bergen. _NEWLINE_Bandet deltar hvert \xc3\xa5r p\xc3\xa5 Norgesmesterskap for brassband. Resten av \xc3\xa5ret holdes det ogs\xc3\xa5 jevnlige konserter, som blant annet familiekonsert, underholdningskonsert og julekonsert.\n_START_SECTION_\nHistorie\n_START_PARAGRAPH_\nBandet ble stiftet 23. februar 1945 under navnet Bergens Sporveis Musikkorps. Form\xc3\xa5let med korpset var \xc3\xa5 v\xc3\xa6re en fritidsaktivitet for de ansatte, og bedriften st\xc3\xb8ttet med \xc3\xb8vingslokale og instrumenter. De f\xc3\xb8rste medlemmene var bussj\xc3\xa5f\xc3\xb8rer og andre ansatte i Bergen Sporvei._NEWLINE_I 1998 ble selskapet sl\xc3\xa5tt sammen med andre busselskaper, og b\xc3\xa5de st\xc3\xb8tten og tilh\xc3\xb8righeten til Bergen Sporvei forsvant. F\xc3\xb8lgelig ble b\xc3\xa5de navnet og grunnlaget for rekruttering endret. Nytt navn ble Bergen Brass Band, og nye medlemmer ble rekruttert fra skolekorps, Universitetet i Bergen og H\xc3\xb8gskolen i Bergen. I dag er Bergen Brass Band et ungt korps med 28 medlemmer i aldersgruppen 16 \xc3\xa5r og oppover._NEWLINE_Korpset har de senere \xc3\xa5r skapt relasjoner med komponister som Jesper Riis og Webj\xc3\xb8rn S\xc3\xa6ther, som skriver musikk for korpset i tillegg til at de ogs\xc3\xa5 ut\xc3\xb8ver sin musikk sammen med korpset.'